section_heading: SFeraKon 2008. godine
paragraph_text: Predrag Raos, hrvatski književni enfant terrible i vrsan pisac, te jedan od najboljih autora domaće znanstvene fantastike, koji je ove godina osvojio i nagradu SFera za najbolji roman, hrvatski je počasni gost SferaKona 2008. U suradnji s Algoritmom na SFeraKon 2008. SFera dovodi i stranog gosta, britanskog pisca Richarda K. Morgana koji se proslavio prvijencem “Digitalni ugljik”. Morgan u romanu kombinira elemete cyberpunka i detektivskog romana, a radnju pokreće Takeshi Kovacs, protujunak istočnoeuropskih korijena. Godinu dana nakon objavljivanja, “Digitalni ugljik” nagrađen je nagradom Philip K. Dick, a šuška se da je Morgan prodao filmska prava za 1 000 000 dolara, i to ni manje ni više nego Joelu Silveru, producentu koji nam je donio filmove poput sva tri Matrixa, Predatora, Weird Science, Smrtonosno oružje, Umri muški i The Warriorsa. Richard Morgan je osim SFeraKona posjetio Varaždin, Pulu i Osijek.